Odácidos

Os odácidos (Odacidae) son unha pequena familia de peixes mariños incluída na suborde Labroidei, da orde dos Perciformes.

 Morfoloxía 
Son de corpo alargado, coa liña lateral formada por 30-87 escamas, curvada á altura das pectorais. Unha única aleta dorsal, moi longa, con 14-23 radios espiñosos; a anal é máis curta; as pelvianas, que non existen en tódalas especies, cunha espiña e 4 radios brandos.

 Hábitat e bioloxía 
Distribúense por augas costeiras do sur de Australia e Nova Zelandia.

Aliméntanse de pequenos invertebrados, pero tamén hai especies herbívoras.

 Taxonomía 
A familia divídese en 4 xéneros e 12 especies (FishBase).
 Haletta, Whitley 1947 
 Neoodax, Castelnau 1875 
 Odax, Valenciennes 1840 
 Siphonognathus, Richardson 1858

 Véxase tamén 
 Ligazóns externas 

 Ficha en World Register of Marine Species
 Ficha en FishBase

Categoría:Labroideos